Rikunarita-ORG/Wikinium huggingface dataset:
# Pɩnaɣ

Pɩnaɣ kɛna alɩwaatʊ taa alɩwaayʊʊ nakʊyʊ nɛ kɩkɛna fenasɩ hiu nɛ naalɛ. Pʊtɔɔbʊʊ se pɩnaɣ taa lɛ, kpɩtaŋ 52 wɛna. Yee pɛtɛyɩ pɩnaɣ hɛkʊ taa kɛ nabʊlɛ taa kɔyɔ fenasɩ looɖo wɛna nɛ yee pɩkɛ nabʊnza taa pɛtɛyaa kɔyɔ panaɣ fenasɩ naadozo. Pɩnaɣ taa fenasɩ kɔyɔ:

|  |  |
| --- | --- |
| kɔlaɣ fenaɣ | 31 |
| lɛlaɣ fenaɣ | 28/29 |
| lakɩŋ fenaɣ | 31 |
| ɖomaɣ fenaɣ | 30 |
| agoza fenaɣ | 31 |
| mɩsɩkʋm fenaɣ | 30 |
| hasɩyaɖɛ fenaɣ | 31 |
| kɩyɛɛna fenaɣ | 31 |
| salaŋ fenaɣ | 30 |
| aloma fenaɣ | 31 |
| kamɩŋ fenaɣ | 30 |
| saŋayɩŋ fenaɣ | 31 |

Pʊtɔbʊʊ se, pɩnaɣ taa lɛ fenasɩ naadozo wɛ tɔm naanza taa. Pɩnaɣ taa fenasɩ looɖo ñɛwɛ tɔm nabʊlɛ ɖeke. Kabɩyɛ taa lɛ pɩnaɣ hɔɔlʊʊ kʊɖʊmʊʊ wɛ ɛzɩ payaɣʊ se yolum nɛ lʊŋgɩyɛ yɔ. Kabɩyɛ taa lɛ evebu yaa pɛlɔ pɩnzɩ pakalʊ nɛ palabɩ-ɩ sɔnzɩ.
# Ñɩɩyʊʊ

Braun ABW41 (schwarz)
Ñɩɩyʊʊ kɛna alɩwaatʊ taa alɩwaayʊʊ nakʊyʊ nɛ kɩkɩla cɛcɛyaɣ ɖaalʊʊ. Cɛcɛsɩ 60 ñalakɩna ñɩɩyʊʊ kʊɖʊmʊʊ. Pʊtɔbʊʊ se ñɩɩyʊʊ kʊɖʊmʊʊ taa lɛ, cɛcɛsɩ 60 wɛna nɛ ñɩɩtʊ 24 ñalakɩna evemiye kʊɖʊmɖɩyɛ. Evemiye taa ñɩɩtʊ 12 makɩ lɛ, pɔtɔŋ se wɩsɩ siɣaa.

Kɛteŋa kpeekpe ajɛya fɛyɩna ñɩɩyʊʊ kʊɖʊmʊʊ pɩlɩɩna paa ɛjaɖɛ nɖɩ lɛ ɖi-lone nɛ pɩtasɩ pɩlɩɩna alɩwaatʊ ndʊ tɩtalʊʊ ɖɔɖɔ yɔ: tɛsoŋgiye, yolum yaa mʊzʊʊ alɩwaatʊ taa. Latɩŋ taa lɛ, ñɩɩyʊʊ tɔbʊʊ se evemiye kʊɖʊmɖɩyɛ taa hɔɔlaɣ kʊɖʊmaɣ yaa ñɩɩyʊ kʊɖʊmʊʊ kɛ ñɩɩtʊ nɛɛlɛ nɛ naanza taa.
# Kpɩtaʊ

First day of week world map

■ hodo

■ kemeɣa

■ mazaɣ

■ kujuka
Kpɩtaʊ kɛna alɩwaatʊ taa alɩwaayʊʊ nakʊyʊ nɛ kɩkɩla evemiye kɛ ɖaalʊʊ. Pʊtɔbʊʊ se yee ñɩɩtʊ 24 ñalakɩna evemiye kʊɖʊmɖɩyɛ kɔyɔ, avema lʊbɛ ñalakɩna kpɩtaʊ kʊɖʊmʊʊ nɛ kpɩtaʊ taa paa kɩyakʊ ŋgʊ lɛ kɩna kɩ-hɩɖɛ nɛ kɩyakɩŋ ɩnʊʊ yɔ:

* hodo
* piya
* cɩla
* sarakawaɣ
* kemeɣa
* mazaɣ
* kujuka

Kpɩtaŋ naanza lakɩna fenaɣ kʊɖʊmaɣ ɛlɛ, pɩtɛkɛ fenasi tɩŋa wɛŋna kɩyakɩŋ ɖeyi ɖeyi. Lɛlaɣ fenaɣ wɛna kɩyakɩŋ 28 yaa 29, nɛ lɛɛsɩ taa lɛ kɩyakɩŋ 30 nɛ fenasɩ lɛɛsɩ ñɛwɛna kɩyakɩŋ 31. Pɩnaɣ taa kpɩtaŋ 52 yaa 53 wɛna nɛ kɩyakiŋ 365 yaa 366.

Calendrier 2019 semaines
Ɖooo kiɖe tɛɛ ɛlɛ, pɔtɔŋ se Ɛsɔ lɩza ɛjaɖɛ nɛ kɩyakɩŋ looɖo nɛ lubɛ ñɩŋgʊ wiye ɛlɛ ɛhɛzɩ. Krɩstʊ mba nabayɩ cɔlɔ ɛlɛ, kujuka kɛŋna kɩyakʊ kɩhɛzʊʊ nɛ lɛɛba ɛlɛ, mazaɣ. Malɩŋ ɛsɔ sɛyaa cɔclɔc ɛlɛ, kemaɣa kɩŋna kɩyakʊ ŋgʊ palɩza se pɛsɛɛ-ɩ yɔ. Ñɩɩnɩya ɛtɛlɛmwaa c;colɔ ɛlɛ, ñʊʊ l7 kɛna hama ñʊʊ. Mezopotamii taa, evemiye 7 ñɩnɖɛ kɛna ɛzaʊ evemiye. Pʊ-yɔɔ kɛ paɖʊ paɣtʊ se fenaɣ taa kɩyakʊ 7, 14 nɛ 28 ñɩŋgʊ wiye pataala tʊmɩyɛ naɖɩyɛ.

Kpɩtaʊ kɛna alɩwaatʊ taa alɩwaayʊʊ nakʊyʊ nɛ kɩkɩla evemiye kɛ ɖaalʊʊ. Pʊtɔbʊʊ se yee ñɩɩtʊ 24 ñalakɩna evemiye kʊɖʊmɖɩyɛ, avema lʊbɛ ñalakɩna kpɩtaʊ kʊɖʊmʊʊ. Afema lʊbɛ ñalakɩna kpɩtaʊ kʊɖʊmʊʊ nɛ kpɩtaʊ taa paa evemiye nɖi lɛ nɛ ɖɩ-hɩɖɛ nɛ afema anaa yɔ:

Kpɩtaŋ naanza lakɩna fenaɣ kʊɖʊmaɣ ɛlɛ, pɩtɛkɛ fenasi tɩŋa wɛŋna kɩyakɩŋ ɖeyi ɖeyi, nasɩyɛ wɛna kɩyakɩŋ 28 yaa 29, lɛɛsɩ taa lɛ kɩyakɩŋ 30 nɛ fenasɩ lɛɛsɩ ñɛwɛna kɩyakɩŋ 31.
# Kɛlɛmkɛlɛm

Calatrava1
Kɛlɛmkɛlɛm kɛna alɩwaatʊ taa alɩwaayʊʊ nakʊyʊ nɛ kɩwɛ ñɩɩɩ yem nɛ kɩɩlaazʊʊ ɖɛʊ. Kɛlɛmkɛlɛmnaa 60 lakɩna cɛcɛyaɣ kʊɖʊmaɣ nɛ cɛcɛsɩ 60 ñalakɩna ñɩɩyʊʊ kʊɖʊmʊʊ. Pʊtɔɔbʊʊ se ñɩɩyʊʊ kʊɖʊmʊʊ taa lɛ, kɛlɛmkɛlɛmnaa 3 600 wɛna.

Latɛŋ taa lɛ, kɛlɛmkɛlɛm tɔbʊʊ se hiuwaa 60 taa-taa hɔɔlaɣ kʊɖʊmaɣ.
# Ɖoo cɩcɩka

Ɖoo cɩcɩka kɛna alɩwaatʊ taa alɩwaayʊʊ nakʊyʊ. Evemiye taa ɖanaɣ ñɩɩtʊ 12 makɩ lɛ, pɔtɔŋ se ɖoo cɩcɩka yaa ɖoo hɛkʊ taa. Ɛlɛ siŋŋŋ taa lɛ, yee pakpakɩɣ evemiye tɛʊ feŋguu yɔɔ yɔ, evemiye paɣzʊʊna tɛbɩyɛ nɛ ɖoo hɛkʊ tɛŋ lɛ, tɛbɩyɛ ñapaɣzʊʊ nɛ piwolo pɩsɩɩna wɩsɩ ɖʊʊ. Pʊtɔbʊʊ se pɛtɛyɩ evemiye kɛ nabʊlɛ taa: wɩsɩ taa nɛ ɖoo taa nɛ wɩsɩ siki lɛ pɩlaba evemiye tɛyɩ hɛkʊ nɛ hɛkʊ siŋŋŋ kɛlɛ nɛ ɖoo cɩcɩka lɛ, evemiye lɛɛɖɛ paɣzʊʊ siŋŋŋ kɛlɛ. Mbʊ ɖɔɖɔ saŋayɩŋ fenaɣ evemiye 31 wiye ɖoo; cɩcɩka makɩ lɛ, pɩnaɣ kɩfalaɣ paɣzaa ɖɔɖɔ kɛlɛ. Ɛlɛ alɩwaatʊ ndʊ pakɩlʊ kpaɣʊ se ɖoo cɩcɩka yɔ, ndʊ lɛ ñɩɩyʊʊ kpɛɖɛŋgʊ yɔɔ.
# Fenaɣ (alɩwaatʊ)

Fenaɣ kɛna alɩwaatʊ taa alɩwaayʊʊ nakʊyʊ nɛ nɛ kpɩtaŋ naanza lakɩna fenaɣ. Pʊtɔbʊʊ se yee kpɩtaŋ lʊbɛ ɛlakɩna kpɩtaʊ kɔyɔ, kpɩtaŋ naanza ñalakɩna fenaɣ kʊɖʊmaɣ. Kpɩtaŋ naanza lakɩna fenaɣ kʊɖʊmaɣ ɛlɛ, pɩtɛkɛ fenasi tɩŋa wɛŋna kɩyakɩŋ ɖeyi ɖeyi, nasɩyɛ wɛna kɩyakɩŋ 28 yaa 29, lɛɛsɩ taa lɛ kɩyakɩŋ 30 nɛ fenasɩ lɛɛsɩ ñɛwɛna kɩyakɩŋ 31. Yee pakalɩɣ lɛlaɣ fenaɣ taa kɩyakɩŋ kɔyɔ, nɩɩyɛ kpɛnda 28 nɛ lɛɛŋ ñɛwɛ kɩyakɩŋ 29.

Pɩnaɣ taa lɛ fenasɩ sakɩyɛ wɛɛ nɛ sɩkpɛnda hiu nɛ naalɛ. Yee kpɩtaŋ naanza ɛlakɩna fenaɣ nɛ fenasɩ hiu nɛ naalɛ ɛwɛna pɩnaɣ taa kɔyɔ, pʊtɔbʊʊ se pɩnaɣ taa lɛ kpɩtaŋ 52 wɛna. Papɩzʊʊ pɛtɛyɩ fenaɣ kɛ tɔm napudozo taa: kacalaɣ taa lɛ, kpaɣ kacalaɣ kɩyakʊ nɛ pɩsɩɩna kɩyakʊ hiu ŋgʊ, nabʊlɛ taa lɛ, kɩyakʊ hiu nɛ pɩsɩɩna kɩyakʊ nɛɛlɛ nɛ tozo taa lɛ kɩyakʊ nɛɛlɛ nɛ pɩtɛzɩna kpaagba kɩyakʊ kɛ fenaɣ taa pʊtɔbʊʊ se kɩyakʊ nɛɛlɛ nɛ lɩtoozo yaa nakʊ yaa hiŋ naatozo yaa naadozo nɛ kʊɖʊm.
# Wɩsɩ

Wɩsɩ
**Wɩsɩ** (kɩɖaʊ: , payaɣ-sɩ 'sol' nɛ Latɛŋ taa, nɛ 'Heλιος' (Helios) Krɛkɩ taa) kɛ mbʋ mbʋ pʋcɔ ɛsɔmɩnʋʋ nɛ pɩta yɔ, pɩ-tɩɩŋa. Wɩsɩ kɛ mbʋ mbʋ pʋcɔɔ pɩta ḿbʋ yɔ, pɩ-taa kaabʋwaɣ. Sɩ-tɔlɩm wɛ ɛzɩ sʋtʋ lɩm yɔ. Panaɣ mbʋ payaɣ se, Hɩdrɔzɛnɩ nɛ hélium yɔ sɩ-taa. Si-yuŋ hɔɔlʋʋ taa lɛ, Hɩdrɔzɛnɩ kpaɣ 74% yaa 92,1% sɩ-maɣzʋʋ hɔɔlʋʋ taa. Hélium n̄akpaɣ 24% si-huŋ hɔɔlʋʋ taa yaa 7,8% sɩ-maɣzʋʋ hɔɔlʋʋ taa. Tɛtʋ nɛ ɛsɔmɩnʋʋ tɛɛ pʋdʋnaa lɛlaa lʋbɛ pɔcɔʋ-sɩ nɛ pataŋ. Pʋtʋnaa cikpema nabɛyɛ ɖɔɖɔ kagbaanzɩ nɛ mbʋ payaɣ se, asɩtɛrowidi nɛ kɔmɛɛtɩ waa yɔ sakɩyɛ nɛ mʋzʋʋ nakʋyʋ pɔcɔʋ-sɩ ɖɔɖɔ nɛ patɩŋ. Mbʋ pʋwɛ ɛsɔmɩnʋʋ tɛɛ payɩ yɔ, pɩ-taa lɛ, wɩsɩ kpaɣ si-ɖeke 99,86% pu-huŋ hɔɔlʋʋ taa nɛ mbʋ pɩkazaa yɔ, pɛtɛyɩ pu-yuŋ tam naadozo taa yɔ, pʋdʋ weyi payaɣ se, Siipitɛɛrɩ yɔ, ɛ́lɛ n̄akpakɩɣ pɩkɩlɩ hɔɔlɩŋ naalɛ.

Wɩsɩ n̄akɩ nɛ ɖoŋ weyi sɩhaɣ yɔ, ɛnʋ yekina nɛ ɛyʋ caɣ wezuu Tɛtʋ yɔɔ cɩnɛ. Ɛlɛ, mʋntʋsʋʋ tɛ ɖoŋ nɛ soŋaɣ n̄ɩŋ peyekina nɛ lɩm wɛɣ nɛ tɩŋ lʋlʋʋ pe. Mbʋ payaɣ se, UV solaire yɔ, yee lɩm mbʋ pikpeŋ lɔɔŋ taa yem yaa pɩcakɩ habɩŋ taa yɔ, pɩtakɩlɩ cʋʋʋ yɔ, ḿbʋ kʋʋna kʋdɔmɩŋ pe pɩ-taa. Tɩŋ ndɩ ndɩ nɛ n̄ɩtʋ ndɩ ndɩ sakɩyɛ patɩŋɩɣna ɛzɩma mbʋ Fenaɣ yaa lɩm peyeki nɛ mʋntʋsʋʋ ŋgʋ wɩsɩ haɣ yɔ kɩlɛɣzɩɣ yɔ pʋ-yɔɔ nɛ papaɣlɩɣ.

Wɩsɩ n̄akɩ n̄aɣʋ mbʋ yɔ piyekina ɖɔɖɔ nɛ soŋaɣ nɛ niikaɣ pa-alɩwaatʋ wɛɛ ndɩ ndɩ hɔɔlɩŋ ndɩ ndɩ taa. Toovenim lɛ, n̄alɩmɩyɛ nɖɩ ɖɩn̄andɩɣ Tɛtʋ yɔɔ yɔ, ɖi-miŋ 99,97% yaa 99,98% lɩɣna wɩsɩ cɔlɔ. Ɖɔɖɔ ɛzɩ wondu lɛɛtʋ tɩŋa yɔ, ḿbʋ ɖɔɖɔ n̄alɩmɩyɛ ɖoŋ ɛnɩ ɛlɩɣ ɛsɔmɩnʋʋ tɛɛ miŋ kɩsɛmɩŋ weyi paanaɣ-ɩ yɔ ɛ-tɩyɛ. Pʋ-yɔɔ Tɛtʋ wɛ ti-ɖeɖe ɖiɣɖiɣ.

Wɩsɩ kɛ mbʋ pʋwɛ tɩɩnzɩ hɛkʋ taa payɩ yɔ pɩ-taa lɛɛbʋ. Tɩɩnzɩ ńzɩ sɩkpɛndɩ ɛzɩ kudokiŋ agbaba 234 yɔ. Pɩnaɣ 2009 taa pan̄ɩnaa nɛ pana ḿbʋ: Ɛsɔmɩnʋʋ ŋgʋ kɩwɛ tɩɩnzɩ wayɩ yɔ. Wɩsɩ wɛ mbʋ payaɣ se parallaxe-seconde yɔ pʋ-tam 15 nɛ siposina tɩɩnzɩ ɛzɩ parallaxe-secondes waa 8.500 yɔ (pʋwɛ ɛzɩ mbʋ payaɣ se année-lumière yɔ tam 26.000.

Wɩsɩ posina Tɛtʋ ɛzɩ kilomɛtanaa 149.597.870 ḿbʋ yɔ . Pʋmʋʋ cɛcɛsɩ 8 nɛ kɛlɛm kɛlɛm waa 19 nɛ pʋcɔ Wɩsɩ tɛ n̄alɩmɩyɛ talɩ Tɛtʋ yɔɔ lɛ.

# Tɔmpiye « wɩsɩ » lɩna le ?

# Ɖɩ-tɔm

# Sɩ-wɛtʊ

# Kɩyakɩŋ sɔsɔŋ

# Tɔm ndʊ tɩlaba tɩ-tɩ yɔɔ yɔ

## Ɛzɩma sɩlɩwa yɔ

## Ɛzɩma sɩlɛɣzɩɣ yɔ

# Ɛzɩma sɩwɛɛ nɛ ɛzɩma sɩlakɩ tʊmɩyɛ yɔ

Solar Eruption
## Si-tomiye

## Ɖenɖe sɩ-mʊntʊzʊŋ lɩɣna yɔ

## Ɖenɖe si-miŋ lɩɣna yɔ

## Ɖenɖe sɩ-mʊntʊsʊŋ ̃nɔʊ yɔ

## Mbʊ pʊcɔ-sɩ nɛ pɩta yɔ

### Mbʊ pɩma sɛndʊ mbʊ pʊcɔ-sɩ nɛ pɩta yɔ pʊ-yɔɔ yɔ

### Sɩ-walanzɩ

### Mbʊ payaɣ se eliyɔsɩfɛɛrɩ (héliosphère) yɔ

# Sɩ-tʊmɩyɛ

## Sɩ-hɔɔlʊʊ ŋgʊ kɩ-taa nɛ mbʊ payaɣ se ɛɛmaɣ yɔ

## Sɩ-asuluma ndɩ ndɩ

## Sɩlɩɣ lɩʊ mbʊ yɔ

## Tɛtʊ yeki nɛ sɩ-tʊmɩyɛ lɛɣzʊʊ lɛɣzʊʊ mbʊ yɔ

# Sɩ-wɛtʊ

# Sɩ nɛ ɛyʊ

Wɩsɩ ɖɩɖʋyɛ
## Pɔcɔna-sɩ nɛ pamaɣzɩ sɩ-yɔɔ ndʊ yɔ pʊ-tɔm

### Mba pasɩma camɩyɛ sɩ-tɔm yɔ

## Ɛyʊ cɔŋna-sɩ nɛ mbʊ pɩtalɩɣ ɛ-ɛza yɔ

### Pɔcɔŋnaʊ-sɩ nɛ ɛza pe yem yɔ

### Paɖʊʊ ɛzañɩnɩŋ nɩɩyɛ nɛ pʊcɔ pɔcɔŋna-sɩ yɔ

### Aliki-Ɛsɔ waa

Aliki Ɛsɔ 2010-01-15 05.41 UT
### Sɩ-ɖɩlɩyɛ nɛ sɩ-ɖɩɖʊyɛ

# Tɔm ndʊ poluba sɩ-yɔɔ yɔ

# Takayɩhayʊʊ tɛɛ tɔm nɛ ɖenɖe panaɣ-tʊ yɔ

## Takayɩhayʊʊ tɛɛ tɔm

## Ɖenɖe panaɣ-tʊ yɔ

# Ɩcɔna ɖɔɖɔ

## Tɔm lɛɛtʊ

## Awayɩ kpasɩ41.207.160.90 09:27, 16 February 2016 (UTC)
# Fenasɩ takayaɣ

Fenasɩ takayaɣ kɛna takayaɣ ŋga ka-taa nɛ alɩwaatʊ tɩŋga yɔ. Pɩsa nɛ ɛyʊ tɩlɩ mbʊ ɛla alɩwaatʊ tʊnɛ yaa tʊnɛ tɩ-taa lɛ, ɛtɛyɩ efemiye tɔm sakɩyɛ taa nɛ ɛlɩzɩ mbʊ pɩsɩna-ɩ kɛlɛʊ yɔ. Ɛyʊ cɔna ɖɔɖɔ ɛzɩma kɩlɛmɩŋ cɔʊ yɔ lɛ, ɛzɩma tɛŋ nɩʊ ɖɔɖɔ yɔ lɛ, ɛzɩma lʊŋgɩyɛ kɔŋ nɛ pɩnzɩ lɛɛzɩɣ ɖama lɛ, ɛmaɣzɩ ɛ-taa nɛ ɛlɩzɩ takayaɣ ŋga ka-taa ɛpɩzɩɣ nɛ ɛtɛyɩ pɩnaɣ tɩŋga yɔ.

Takayaɣ ŋga ka-taa kɛ ɛɖʊwa se pɩnaɣ taa lɛ, tʊmɩyɛ ɖɩnɛ nɛ ɖɩnɛ kɛ ɛlakɩ yaa ɖɔɖɔ lɛ, sɔnzɩ sɩnɛ nɛ sɩnɛ kɛ pɩwɛɛ se palakɩ. Pʊ-yɔɔ kɛ ɛya efemiye se *efemiye* nɛ paa efemiye nɖɩ lɛ, ɖɩna ɖɩ-tɛyɩtʊ nɛ ɖɩ-tʊmɩyɛ. Afema wayɩ lɛ, kpɩtaŋ kɔŋna, ɛlɛ wayɩ lɛ fenasi, sɩ-wayɩ kɛ pɩnzɩ ñɛwɛ. Pɩtasɩɩna pɩnzɩ yeke, pɩnzɩ wayɩ kɛ mbʊ payaɣ se waɣsɩ yɔ sɩwɛɛ.

Efemiye taa ñɩɩtʊ 24 wɛna nɛ afema lʊbɛ lakɩna kpɩtaʊ. Fenaɣ taa lɛ avema 30 yaa 31 wɛna; ɛlɛ lɛlaɣ fenaɣ taa avema 28 yaa 29 wɛna. Fenaɣ taa lɛ, kpɩtaŋ 4 wɛna pɩsaɣ pɩnaɣ taa lɛ fenassɩ 12 wɛna.

Efemiye wɛʊ yɔ pɛtɛyɩ-ɖɩ hɔɔlɩŋ ndɩ ndɩ: cɩŋ cɩŋwaa 60 lakɩna cɛceyaɣ, cɛcɛsɩ 60 ñalakɩna ñɩɩyɩɣ kʊɖʊmʊ, piyele ñɩɩtʊ 24 lɛ pɩlaba efemiye. Efemiye taa ɖɔɖɔ lɛ, tanandɛɛ wɛɛ, wɩsɩ taa wɛɛ, ɖanaɣ ɖɔɖɔ ñɛwɛɛ nɛ pɩtasɩna ɖoo taa. Mbʊ mbʊ pɩwɛ paa efemiye nɖɩ, kpɩtaʊ ŋgʊ, fenaɣ ŋga, pɩnaɣ ŋga nɛ waaɣ ŋga ɖɔɖɔ lɛ.

Pɩsaa nɛ kalɩɣ wɛɛ kɛlɛʊ lɛ, ɛyʊ lɩza fenasɩ takayaɣ. Kpɩtaʊ taa kɩyakɩŋ hɩlaa yɔ:

* hodo wiye
* piya wiye
* cɩla wiye
* sarakawaɣ wiye
* kimeɣa wiye
* mazaɣ wiye
* kujuka wiye

Kacalaɣ fenaɣ tɛ kiyakʊ kɛ pɩnaɣ paɣzɩɣ. Pɩnaɣ taa fenasi kpɛnda 12 nɛ nzi yɔ:

* kɔlaɣ fenaɣ
* lɛlaɣ fenaɣ
* lakɩŋ fenaɣ
* ɖomaɣ fenaɣ
* agoza fenaɣ
* mɩsɩkʋm fenaɣ
* hasɩyaɖɛ fenaɣ
* kɩyɛɛna fenaɣ
* salaŋ fenaɣ
* aloma fenaɣ
* kamɩŋ fenaɣ
* saŋayɩŋ fenaɣ
# Tanaŋ

A new morning comes - Flickr - Stiller Beobachter
Tanaŋ kɛna alɩwaatʊ tɩyɩtʊ taa hɔɔlʊʊ nakʊyʊ. Tanaŋ paɣzʊʊna tɛbɩyɛ nɛ pʊkɔɔ pɩsɩɩna wɩsɩ siiɣu yaa ɛzɩ kpaɣna ɖooo hɛkʊ yaa cɩcɩka nɛ pɩsɩɩna wɩsɩ siiɣu. Nabʊyʊ taa lɛ, payaɣʊ se tanaŋ yɔ pacaɣ se pɛkɛdɩna se pɩpaɣzʊʊ yɔ pɩteleɖi, pʊyɔɔ kɛ nabʊyʊ taa pɔyɔɔdʊʊ se tanaŋ kʊnɛ nɛ pɩtɛ labʊ ɛzʊnɔɔ yaa tanaŋ kɩpaŋgʊ nakʊyʊ lɛ pañandʊʊ ɛyʊ lɛ. Tanaŋ kɩpaŋgʊ ɖɔɖɔ tɔbʊʊ pɩzʊ pɩwɛɛ se tɛbɩyɛ.

Amanecer sobre las montañas de Bogotá
Tanaŋ pazɩɣna ɖoo cɩcɩka ñɩɣyʊ kpɛɖɛ cɛcɛyaɣ kpɛɖɛ kɛlɛm kɛlɛmnaa kpɛɖɛ pʊkɔɔ pɩsɩɩna wɩsɩ siiɣu ñɩɩtʊ hiu nɛ naalɛ cɛcɛyaɣ kpɛɖɛ kɛlɛm kɛlɛmnaa kpɛɖɛ. Kabɩyɛ paɣtʊ taa lɛ tanandɛɛ kɛ pɛsɛɣ kʊdɔntʊ paasɛɣ-ɩ ɖanaɣ. Pʊtɔbʊʊ se tanandɛɛ panaɣ se kʊdɔntʊ ɛnʊ eɖo ɛzɩma, eɖo camɩyɛna. Tanandɛɛn ɖɔɖɔ kɛ petendu ɛyʊ yaa panaɣ ɛyʊ tɔm sɔsɔtʊ natʊyʊ; mbʊ wɩlɩɣna se pɩkɩ tɔm sɔsɔtʊ.

A foggy morning
# Fenaɣ

Fenaɣ
**Fenaɣ** (kɩɖaʊ: ) ɖeke koŋ kɛŋna wombu pʋcɔ tɛtʋ nɛ pɩta yɔ. Wondu sɔsɔtʋ ndʋ tɩwɛ tɛtʋ yɔɔ yɔ, tɩ-taa lɛ, payaɣ Fenaɣ se, Tɛtʋ I. Ɛlɛ, paakpakɩɣ-kɛ se kɛkɛ tɛtʋ. Ŋgaa lɛ wonuu kagbaanzɩ n̄ɩŋʋ ŋgʋ kɩkɩlɩ paɣlʋʋ mbʋ mbʋ pʋcɔ wɩsɩ nɛ pɩta yɔ. Ka-walanzɩ kɛ kilomɛtɛnaa 3.474. Fenaɣ posina tɛtʋ ɛzɩ kilomɛtɛnaa 384.400 mbʋ yɔ.

Fenaɣ nɛ mɩndʋ
Halɩ nɛ sɔnɔ mbʋ yɔ, Fenaɣ ɖeke koŋ kɛŋna wombu pɩfɛyɩ tɛtʋ yɔɔ cɩna nɛ ɛyʋ pɩzɩ ɛfɛyɩ nɩŋgbaŋaɣ pɩ-taa yɔ. Weyi ɛcalɩ fɛyʋʋ naŋgbaŋaɣ fenaɣ taa yɔ, payaɣ-ɩ se Neil Armstrong. Ɛkɛ mba pɛyɛlɩɣ ɛsɔmɩnʋʋ tɛɛ yɔ pa-taa lɛlʋ. Hasɩyaɖɛ fenaɣ kɩyakʋ 20 n̄ɩŋʋ wiye, pɩnaɣ 1969 n̄ɩŋa taa ɛfɛyɩ nɩŋgbaŋaɣ ka-taa. Ɛ-wayɩ lɛ, ɛyaa hiu nɛ kʋɖʋm lɛlaa woba ɖɔɖɔ ka-taa. Patɩŋa pɛkɛ ŋgbɛyɛ nɖɩ payaɣ se "Apollo" yɔ ɖɩ-taa n̄ɩma.
# Wɩsɩ siɣʊʊ

Big Ben um 12 Uhr
Wɩsɩ siɣʊʊ kɛna alɩwaatʊ taa alɩwaayʊʊ nakʊyʊ. Evemiye taa ñɩɩtʊ 12 makɩ lɛ, pɔtɔŋ se wɩsɩ siɣaa. Ɛlɛ siŋŋŋ taa lɛ, yee pakpakɩɣ evemiye tɛʊ feŋguu yɔɔ yɔ, evemiye paɣzʊʊna tɛbɩyɛ nɛ piwolo pɩsɩɩna wɩsɩ ɖʊʊ. Pʊtɔbʊʊ se pɛtɛyɩ evemiye kɛ nabʊlɛ taa: wɩsɩ taa nɛ ɖoo taa nɛ wɩsɩ siki lɛ pɩlaba evemiye tɛyɩ hɛkʊ nɛ hɛkʊ siŋŋŋ kɛlɛ. Ɛlɛ alɩwaatʊ ndʊ pakɩlʊ kpaɣʊ se wɩsɩ siɣuu yɔ, ndʊ lɛ kpaɣ ñɩɩtʊ 12 nɛ pɩsɩɩna ñɩɩtʊ 14 yɔɔ.

1200am blink
Ɛzɩma kɛteŋa kpeekpe ajɛya fɛyɩna afema kʊɖʊma nɛ pɩlɩɩna paa ɛjaɖɛ nɖɩ lɛ ɖi-lone taa nɛ pɩtasɩ pɩlɩɩna alɩwaatʊ ndʊ tɩtalʊʊ ɖɔɖɔ yɔ, wɩsɩ eesiki paa le lɛ ñɩɩtʊ 12 yɔɔ. Kabɩyɛ-tʊ paaɣza wɩsɩ siɣuu kɛ yaʊ se miidii.
# Ɔɔrɩdɩnatɛɛrɩ

Des enfants en train d'utiliser des ordinateurs
Ɔɔrɩdɩnatɛɛrɩ kɛ n̄ɩɣyʋʋ ŋgʋ kɩlakɩ tʋmɩyɛ nɛ laatriki miŋ ɖeke koŋ yɔ. Pama tɔm ndɩ ndɩ ndʋ tɩ-yɔɔ ɛyʋ ɛtɩŋna nɛ ɛla tʋmɩyɛ kʋ-yɔɔ yɔ. Pɔn̄ɔtʋʋ laatriki miŋ kɩ-taa kpa lɛ, tɔm ndɩ ndɩ ńdʋ tɩlɩɩ nɛ ɛyʋ ɖɔ tɔm ndʋ ɛsɔɔlaa se ɛlakɩ yɔ tɩ-yɔɔ. Ɛpɩzɩɣ ɛlɛɣzɩ nʋmɔŋ weyi ɛtɩŋɩɣ mbʋ ɛsɔɔlaa yɔ.

Ɛyʋ pɩzɩɣ ɛla tʋma sakɩyɛ ɔɔrɩdɩnatɛɛrɩ yɔɔ. Ɛpɩzɩɣ ekuli takayɩ nasɩyɛ nɛ ɛkalɩ sɩ-taa tɔm, ɛpɩzɩ ekuli takayɩhayʋʋ ŋgʋ patama natʋyʋ kɩ-taa yɔ nɛ ɛma ndʋ e-liu wɛɛ yɔ. Nabʋyʋ, pʋwɛ ɛzɩ cɩkaɣ yɔ nɛ payaɣ-ɩ se "holu", mbʋ pʋyɔɔ yɔ, ɛmaɣ ca ca ɛzɩ holu mɑɣʋ yɔ. Ɛnʋ palakɩna tʋmɩyɛ ɔɔrɩdɩnatɛɛrɩ yɔɔ. Ɛnʋʋ ɛyʋ wokina hɔɔlʋʋ ŋgʋ ɛsɔɔla labʋ tʋmɩyɛ yɔ kɩ-yɔɔ nɛ ɛn̄ɩɣ ɛ-yɔɔ tɔm kʋɖʋmʋm yaa naalɛ ɛzɩ e-liu wɛʋ yɔ nɛ ɛna ɖenɖe ɛn̄ɩnɩɣ yɔ.

Hɔɔlɩŋ sɔsɔŋ naalɛ wɛna ɔɔrɩdɩnatɛɛrɩ yɔɔ:
Kajalaɣ hɔɔlʋʋ wɛ ɛzɩ n̄ɩnʋʋ yɔ. Tʋmɩyɛ nɖɩ ɛyʋ lakɩ yɔ, kʋ-yɔɔ pɩnaɣ-ɖɩ. Hɔɔlʋʋ ŋgʋʋ payaɣ se, "Ecran". Yee hɔɔlʋʋ ŋgʋ kɩsɩba yɔ, ɔɔrɩdɩnatɛɛrɩ sɩba ɖɔɖɔ.

Ɔɔrɩdɩnatɛɛrɩ
Hɔɔlʋʋ naalɛ n̄ɩŋgʋ yɔɔ masɩ tɩŋa wɛɛ. Masɩ ńzɩ ɛyʋ sɔɔlaa maʋ yɔ, sɩ-yɔɔ ɛn̄ɩkɩɣ nɛ sɩlɩɣ hɔɔlʋʋ ŋgʋ kɩwɛ ɛzɩ n̄ɩnʋʋ mbʋ yɔ kɩ-yɔɔ. Kɩ-hɛkʋ taa ɖoli ɖɔɖɔ pan̄ɩkɩɣ nɛ "holu" ɖɔŋ. Nabʋyʋ taa yɔ, ɔɔrɩdɩnatɛɛrɩ pɩzɩɣ kiɖi nɔɔkʋɖʋmaɣ. Ɛlɛ, kiɖim mbʋ yɔ, kɩwɛɛ kɩn̄ɔɔzʋʋ mbʋ payaɣ se "Program waa " yɔ kʋn̄ɔɔzʋ. Kɩtɛŋ lɛ, kɩɖaɣnʋʋ pazʋʋ kʋ-tʋmɩyɛ nɖɩ ɛyʋ lakaɣ kɩ-yɔɔ yɔ.

Kpaɣ pɩnaɣ 1834 nɛ puwolo pɩnaɣ 1837 taa ɖajaa Charles Babbage luba akɔnta n̄ɩɣyʋʋ nakʋyʋ nɛ ɛsɔzɩna mba ɖajanaa panɛ: Blaise Pascal nɛ Jacquard n̄aaluba yɔ. Kaarɩtɩnaa nabɛyɛ, pɔ-yɔɔ nɛ pɔŋ n̄ɩɩɩ n̄ɩɩɩ waa. Pɔ-yɔɔ pawɩlɩɣ ɛzɩma mbʋ ɛyʋ ɛla akɔnta nɛ n̄ɩɣyʋʋ ŋ́gʋ yɔ. Kajalaɣ n̄ɩɣyʋʋ ŋgʋ kɩlɛɣzɩ ɛyʋ lɛɣtʋ lone taa yɔ, paya-kʋ " Pascaline". Alɩwaatʋ ńdʋ tɩ-taa Charles Babbage maɣzaa nɛ elu wondu ndɩ ndɩ ndʋ tɩwɛ ɔɔrɩdɩnatɛɛrɩ kɩfalʋʋ yɔɔ yɔ tɩ-taa natʋyʋ sakɩyɛ. Babbage n̄ɩna e-wezuu caɣʋ taa se, elu ɔɔrɩdɩnatɛɛrɩ ŋgʋ kɩpɩzɩɣ kɩmaɣzɩ ɛzɩ ɛyʋ maɣzʋʋ yɔ, ɛlɛ ɛtpɩzɩ. Ɛyaa sakɩyɛ n̄ɩnɩ alɩwaatʋ ndʋ tɩ-taa se polubi-kʋ, ɛlɛ, patapɩzɩ ɖɔɖɔ.

Acer Aspire 4930G
Pɩnzɩ mɩnʋʋ wayɩ, pʋ-tɔbʋʋ se, pɩnaɣ 1937 n̄ɩŋga taa kɛ ɖajaa IBM lɩzɩ mbʋ payaɣ se, "informatique" yɔ. Ɛcalɩna n̄ɔɔzʋʋ n̄ɩɣyʋʋ ŋgʋ payaɣ se, "ASCC\MarkI" yɔ. Ɛtɩŋna ɖajaa Babbage lɩzɩ n̄ɩɣyʋʋ anjaʋnaa mba yɔ pɔ-yɔɔ nɛ elubi-kʋ. Eluba-kʋ nɛ pɩtɛɛ lɛ, pɩlaba se, mbʋ ɛn̄ɩnaɣ se ɛla e-wezuu caɣʋ taa yɔ, ɛlaba-pʋ, pɔ-tɔbʋʋ se, eɖozaɣ ndʋ yɔ, ɛlaba-tʋ.

Pɩlaba pɩnzɩ mɩnʋʋ kɔyɔ polubu ɔɔrɩdɩnatɛɛrɩ waa mba pɛwɛ lɛɛlɛɛyɔ. Pɛwɛ ndɩ ndɩ pɩlɩɩna pɛ-wɛtʋ ndɩ ndɩ cɔlɔ. Nabɛyɛ wɛ camɩyɛ pakɩlɩ lɛlaa. Nabɛyɛ n̄apaɣlɩ pakɩlɩ lɛlaa. Lɛlaa lubutu n̄ɛwɛ ndɩ kpem.